Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 359

45. Cikk Káros zavar PP-98 Céljuktól függetlenül minden állomást úgy kell létrehozni és üzemeltetni, hogy az ne okozzon káros zavart más Tagállamok vagy elismert üzemeltető szervek, vagy rádiószolgáltatást folytató egyéb szabályszerűen engedélyezett, a Rádiószabályzat rendelkezései szerint üzemeltető szervek rádiószolgáltatásában vagy távközlésében. PP-98 Minden Tagállam vállalja, hogy az általa elismert üzemeltető szervektől és az e célból szabályszerűen engedélyezett egyéb üzemeltető szervektől megköveteli a fenti 197. pont rendelkezéseinek betartását. PP-98 Ezen túlmenően a Tagállamok elismerik annak szükségességét, hogy minden lehetséges intézkedést meg kell tenni annak elkerülése érdekében, hogy bármely elektromos készülék és berendezés üzemeltetése káros zavart idézzen elő a fenti 197. pontban említett rádiószolgáltatásokban vagy távközlésben.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes